作者：汪
词牌/韵律：贺新郎

paragraphs: 帖子传新语。
问自来、翰林学士，几多人数。
或道江心空铸镜，或道艾人如舞。
或更道、冰盘消暑。
或道芸香能去蠹，有宫中、斗草盈盈女。
都不管，道何许。
离骚古意盈洲渚。
也莫道、龙舟吊屈，浪花吹雨。
只有辟兵符子好，少有词人拈取。
谁肯向、帖中道与。
绝口用兵两个字，是老臣、忠爱知艰阻。
写此句，绛纱缕。